ЗАКАРПАТСЬКИЙ УГОРСЬКИЙ ІНСТИТУТ ІМ. Ф. РАКОЦІ ІІ

Кафедра географії і туризму

1. RÁKÓCZI FERENC KÁRPÁTALJAI MAGYAR FŐISKOLA Földtudományi és Turizmus Tanszék

# ПРОГРАМА

**ВСТУПНОГО ВИПРОБУВАННЯ З ТУРИЗМУ**

**Для вступників на ІІ курс навчання**

**за освітнім ступенем «Бакалавр»**

**FELVÉTELI FELADATOK TÉMAKÖREI TURIZMUSBÓL**

**BSC szintű képzés II. évfolyamára felvételizőknek**

Берегово / Beregszász, 2018

*ЗАТВЕРДЖУЮ*

*І.І. Орос (ректор)*

*„ ” 2018 року*

*JÓVÁHAGYTA*

*Orosz Ildikó (rektor) 2018. „ ”*

Kidolgozták

a II. Rákóczi Ferenc Kárpátaljai Magyar Főiskola Földtudományi és Turizmus Tanszék munkatársai: Berghauer Sándor

Sass Enikő Tarpai József

## Előszó

Jelen tájékoztató a főiskolánkra BSc képzésre jelentkező és itt turizmus írásbeli vizsgát tevő diákok számára nyújt segítséget. Az idén meghirdetésre kerülő szakjainkról, valamint az adott szakokra kötelező felvételi rendszerről, a dolgozatok pontozásáról és értékeléséről intézményünk **Felvételi tájékoztató**ja nyújt bővebb információt.

A turizmus felvételi vizsga megírására 90 perc áll a jelentkezők rendelkezésére. A vizsgadolgozat 21 kérdésből áll és maximum 100 pontot érhet el a jelentkező.

### A FELVÉTELI VIZSGA TÉMAKÖREI

* 1. **Általános turizmuselmélet**

A turizmus tudományos megközelítése. A turizmus a tudományok világában. A turizmus kutatási problémái. A turizmus forrásai. A turizmus fogalmának fejlődési fázisai.

A turizmus osztályozása. Kategóriák és azok értelmezése a turizmusban. A turizmus formái. A turizmus típusa. A turizmus fajtái.

A turisztikai kereslet összetevői. Motiváció és turizmus. Szabadidő és turizmus. Jövedelem és turizmus. A szocializáció szerepe a turizmusban.

A turisztikai kereslet megtestesítőije: a turista. A turisták tipizálása. A turisztikai magatartás.

Az utazási szokások . A turisztikai trendek humán tényezői

A turisztikai kínálat struktúrája. A turizmus feltételrendszere . A turizmus biztonságfaktorai . A fogadókészség szerepe. A fogadóképesség elemei

A turisztikai kínálat központi eleme: a vonzerő. A vonzerő értelmezése.

A vonzerők csoportosítása. Természeti vonzerő szerepe a turizmusban. A földrajzi fekvés és domborzat szerepe a turizmusban. Felszíni- és felszínalatti vizek szerepe a turizmusban.

Az éghajlat és élővilág szerepe a turizmusban. Az ember alkotta vonzerők szerepe a turizmusban. Az ember alkotta vonzerők osztályozása.

A turizmus infra- és szuprastruktúrája. Alapinfrastruktúra. A turisztikai infrastruktúra. Az elsődleges szuprastruktúra. A másodlagos szuprastruktúra.

A turizmus mint rendszer. A turizmus rendszerének elvi alapjai. A turizmus piacának működése. Turizmusmarketing. Turizmus-menedzsment. A turizmus környezete. A turisztikai desztináció.

A turizmus fejlődéstörténete. Az utazások kezdetei. Középkor, zarándoklatok. Az ipari forradalom korának utazásai. Utazások kezdetei vidékünkön. A 20. század első felének turizmusa. A modern turizmus kialakulása. A jelen turizmusának fontosabb tendenciái. Kelet-Európa fejlődésének sajátosságai. Turizmus Ukrajnában.

A turizmus termékorientált értelmezése. A turisztikai termék. Egészség- és gyógyturizmus. Konferenciaturizmus. Kulturális turizmus. Falusi turizmus. Természetjárás és bakancsos turizmus. Hivatásturizmus. Termékspecifikus turisztikai termékek. Csoportspecifikus turizmus termékek. Tevékenységspecifikus turizmus termékek. A termékfejlesztés aktuális trendjei.

A turizmus hatásai. A turizmus kulturális hatásai. A turizmus gazdasági hatásai. A turizmus természeti hatásai. A turizmus és a fenntartható fejlődés. Tömegturizmus és alternatívturizmus.

Turizmuspolitika. A turizmus irányításának rendszere. A turizmus jogi szabályozása. A turizmus nemzetközi szervezetei. Turizmuspolitika Ukrajnában.

Tervezés és fejlesztés a turizmusban. A tervezés funkciója. A területi szintű tervezés. A létesítményszintű tervezés. Az ukrajnai turizmusfejlesztés rendszere.

### A világ rekreációs létesítményei

A rekreáció elméletek kialakulásának történelmi előzményei. Alapvető szakkifejezések és meghatározások. A szabadidős tevékenység lényege és fontossága, alapvető társadalmi funkciói.

A szabadidős tevékenység gazdasági hatékonysága. A rekreológia kialakulásának társadalmi létjogosultsága. A rekreológia alanya, tárgya és módszere, elméleti alapelvei és alapvető fogalmai.

A rekreológia és kapcsolódó tudományterületek. Az emberi elvárások elmélete. A szabadidős motiválás.

A rekreáció játékelméleti megközelítésben. A testgyakorlatok. Sporttevékenységek. Hobbi tevékenységek. Szórakozás célú tevékenységek. A rekreációs terápiák.

A rekreációs helyszínek csoportosítása. Természeti környezet, outdoor rekreáció: domborzati, légköri viszonyok és vízi környezet.

A természetben, emberek által kialakított rekreációs helyszínek: a városi parkok, Természetvédelmi területek, a nemzeti parkok, az épített környezet (játszóterek, tematikus rekreációs terek).

Az életkor jellemzése. Nemi, életkori különbségek. A felnőttek, családok rekreációja. Az idős korúak rekreációja.

A stratégiai tervezés jellemzése. A stratégiai tervezés folyamata. A rekreációs programok típusai. TéA rekreációs programok tervezése, előkészítése. Programok lebonyolítása menedzsmentje.

A világ rekreációs létesítményeinek működési tapasztalata. A világ turisztikai régiói. Európai turisztikai régió és fő rekreációs létesítményei. Ázsiai- Csendes-óceáni turisztikai régió és fő rekreációs létesítményei. Afrikai turisztikai régió és fő rekreációs létesítményei. Közel-Keleti turisztikai régió és fő rekreációs létesítményei.

A rekreációs tevékenység jogi alapjai Ukrajnában. A turisztikai rekreációs létesítmények tervezésének nemzetközi tapasztalata. Az alapvető idegenforgalmi körzetek Ukrajnában, Kárpátalján. A körzetek jellemzése.

Az üdülőhelyek osztályozása és alapvető típusai. Az üdülési tevékenység megtervezése. A gyógyászati üdülési tevékenység megszervezésének elvei. A szabadidős és gyógyturizmus erőforrásai. Az egészségügyi tényezők osztályozása.

## Mintafeladat

Magyarázza meg a fogalmat:

1. Turizmus (3pont)
2. Turisztikai termék (3pont)
3. Turisztikai szuprastruktúra (3pont)
4. Rekreáció (nemzetközi értelmezés) (3pont)
5. Témapark (Medlik) (3pont)

6. A turizmus típusai (3pont): 1. ..............................; 2. ...............................

7. A turizmus formái (3pont): 1. ..............................; 2. ...............................

1. Hol és mikor hozták létre az első valódi nemzeti parkot? (3 pont)
2. Nevezze meg a rekreáció fajtáit és azok meghatározását!(4 pont)
3. Sorolja fel, hogy milyennek kell lennie egy rekreációs helyszínnek? (4 pont)
4. Jellemezze a rekreációt dombos ill. hegyvidéki környezetben? (4 pont)
5. Miért volt jelentős előrelépés a rekreáció szempontjából a nemzeti parkok létrehozása? (4 pont)
6. Soroljon fel négyet a turizmus nemzetközi szervezetei közül (4 pont):

1. 2.

3. 4.

1. A turista költését alapvetően négy csoportra oszthatjuk (4 pont):

1. 2.

3. 4.

1. Mit tud a *potager*-ről? (5 pont)
2. Az utazást gátló tényezők (5 pont):
3. A szocializáció szerepe a turizmusban (6 pont)
4. A szárazföldi közlekedés előnyei és hátrányai (8 pont):
5. Sorolja fel a tematikus parkok kialakításában leggyakrabban alkalmazott témákat! (8pont)
6. A motiváció szerepe a turizmusban. A Maslow-piramis. (10 pont)
7. A turisták viselkedéstudományi tipizálás (10 pont)